Reagime të kundërta të partive mbi raportin e vëzhguesve për zgjedhjet në Shqipëri - 2003-10-14
Nano: Pranojmë raportin, Berisha: Raporti vërteton ankesat tona
Partitë kryesore politike në Tiranë komunikuan në mënyra të kundërta raportin paraprak të vëzhguesve ndërkombëtarë mbi zgjedhjet vendore. Partia Socialiste u pajtua plotësisht me vlerësimet e raportit të vëzhguesve dhe u angazhua të respektojë rekomandimet e tyre për të ardhmen. Kryetari i PS, Fatos Nano, deklaroi se zgjedhjet vendore shënuan një përparim të dukshëm në plotësimin e standarteve për zgjedhjet e lira dhe të ndershme. – tha ai. Zoti Nano theksoi se autoritetet do të vazhdojnë punën për saktësimin e mëtejshëm të listave zgjedhore, ku sivjet janë rishfaqur pasaktësi teknike. - tha kryeministri. Zoti Nano tha se zgjedhjet vërtetuan sërisht shumicën socialiste. Ai vlerësoi fitoren e opozitës në bashki dhe komuna të tjera, duke kërkuar që kundërshtimet mbi zgjedhjet të ndjekin rrugën ligjore. Por një lexim shumë të ndryshëm i bëri raportit të vëzhguesve ndërkombëtarë Partia Demokratike e opozitës. Kryetari i saj, Sali Berisha tha për shtypin se raporti i vëzhguesve vërteton shkeljet e socialistëve dhe kundërshtimet e opozitës. tha kryetari demokrat. Zoti Berisha tha se sidomos në Tiranë dhe Durrës ku PD nuk i njeh zgjedhjet, parregullsitë e listave janë të mëdha dhe ai do t’u dërgonte vëzhguesve të ODIHR materiale voluminoze për këto shkelje. . Zoti Berisha hodhi poshtë deklaratat e politikanëve socialistë, sipas të cilëve PS dhe PD kanë përgjegjësi të përbashkët në përgatitjen e listave. Ai tha se ato janë përgatitur nga zyrat shtetërore të gjendjes civile dhe janë dëmtuar nga përpunimet e ndryshme në KQZ. //rd//